Post la granda sukceso de la muzikalo June kaj Kune, realigita dum IJK 2022 en Nederlando, TEJO denove planas krei muzikalon. Teamo de junaj aktivuloj kreis du novajn skriptojn, kaj dum IJK 2023 ni surscenigos almenaŭ unu el ili. Ĉu vi aliĝos al la teamo?
#000001
TEJO denove petis subvencion, kaj respondo pri ĝia ricevo estos en Majo. Se TEJO ricevos ĝin, junuloj en aĝo de 13 ĝis 30 jaroj povas ricevi repagon de vojaĝkostoj kaj partoprenkotizo, el ĉiuj mondopartoj kaj de ĉiuj genroj, kun ĉiaj korpaj kapabloj. Talento aŭ sperto pri aktorado, kantado, dancado aŭ alia kapablo estas bonvena, sed ne necesa. Plej gravas manko de honto.
#000002
Legu pri la muzikaloj kaj la serĉataj roloj en la aliĝformularo, indiku viajn preferojn kaj spertojn, kaj registru vin mem, ĝis la 31-a de Majo. Pli fruaj kandidatiĝoj tamen tre bonvenas.
#000003
TEJO serĉas novan grafikiston por la revuo Kontakto. Kiel grafikisto, vi kunlaboros proksime kun la redaktoro, por enpaĝigi la enhavojn kaj realigi viajn ideojn pri la grafikaaspekto de la revuo. Atendas vin memstara laboro kaj la eblo realigi viajn kreemajn ideojn. La laboro okazas per interreto (per la preferataj rimedoj de la dungito), do homoj el ĉiuj landoj povas kandidatiĝi.
#000005
Salajro: po 250€ por numero (sesfoje jare)
#000007
Komenco: plej baldaŭ kiel eblas, por ekprepari la unuan numeron de 2023
#000008
Desegni kaj prizorgi la grafikan aspekton de la revuoEnpaĝigi la enhavojn ĝustatempeKunlabori proksime kun la redaktoro
#000009
Havi sperton rilate enpaĝiĝadon kaj grafikan laboronKapablo lerte labori sen proksima superrigardoKapablo kunlabori kaj komuniki en internacia teamo trans malsimilaj horzonojEsti preta sin devigi al la posteno por almenaŭ unu jaroBona nivelo de Esperanto estas avantaĝo, sed ne estas deviga por la posteno, kondiĉe ke vi plenumas la aliajn kondiĉojn
#000010
Se vi interesiĝas, bonvolu sendi vian kandidatiĝon al ĝis la 10-a de aprilo. La kandidatiĝo enhavu motivleteron, kaj vivresumon pri viaj spertoj (ideale kun ekzempleroj) rilate al enpaĝigado kaj grafika laboro.
#000011
Elektitaj kandidatoj estos kontaktitaj de TEJO por diskuti la sekvajn paŝojn de la kandidatiĝo. La malferma alvoko fermiĝos kiam ni plenigos la postenon.
#000012
Se vi havas aldonajn demandojn pri la posteno, ne hezitu kontakti nin ĉe .
#000013
TEJO estas egalŝanca dunganto, kiu ne diskriminacias surbaze de raso, haŭtkoloro, religio, sekso, genro, seksemo, etno, aĝo, handikapo, kaj genetikaj datumoj.
#000014
Ĉu vi deziras pruvi per oficiala ŝtata diplomo vian lingvoscion pri Esperanto? Ĉu entute vi scias kiunivele vi konas nian lingvon? Ekzameniĝu laŭ la Komuna Eŭropa Referenckadro (KER) de la Konsilio de Eŭropo!
#000016
Dum la Universala Kongreso en Torino eblos trapasi ekzamenojn je ĉiuj kvar niveloj B1, B2, C1 kaj C2. La plej alta nivelo povos okazi kondiĉe ke aliĝos minimume 15 kandidatoj.
#000019
Se vi interesiĝas, aliĝu kiel eble plej frue! Pliaj informoj pri KER-ekzamenoj ĉe edukado.net.
#000020
Okaze de la internacia Virina Tago, TEJO salutas ĉiujn virinojn ĉie en la mondo, laŭdas la kontribuojn kaj diversecon de nia ina junulara komunumo. Kvankam la genra ekvilibro kaj reprezentado daŭre estas defio por la esperanta movado, ĉefe esperantaj organizoj, oni ne povas forgesi pri ĝi kiel principo de la agado, ĉar genra egaleco estas kondiĉo por pli paca kaj daŭripova vivo.
#000022
La unuiĝo de tiaj valoroj kaj celoj esence proksimiĝas al tio kion celas Esperanto. Se estas kontraŭdiroj, oni memoriĝu, ke ne estas lingva kaj socia justeco se ĝi ne atingas ĉiujn. Oni devas defendi ne nur la rajton uzi sian lingvon sed ankaŭ la rajton sin esprimi plene kaj tio ankoraŭ ne estas reala konkero por ĉiuj virinoj, eĉ en socioj pli demokratiaj kaj liberaj, kies la vortoj de inoj multfoje nenion valoras.
#000023
Ĉi-jare Unuiĝintaj Nacioj elektis la temon “Novigo kaj teknologio por genra egaleco”, ambaŭ estas fortaj partoj de la esperanta etoso kaj kunvivado. Teknologio, interreto estas la ĉefaj pordoj kaj komunikiloj ĉe ni kaj ambaŭ iĝis pli grava post la pandemia krizo. Niamovade, la temo atentigas nin pri la neceso observi kaj protekti inojn kontraŭ perfoto je cifereca mondo. Se estas la celo konkeri pli da genra egaleco en esperantujo, ni ne povas fermi la pordojn per kie inoj venas pli facile. Nia aprezo pri egaleco substrekas la kreadon da kondiĉoj por plena partoprenado.
#000024
Ĉu vi estas juna eŭropano, entuziasmas pri politiko Eŭrop-nivele? Ĉu vi dezirus kunordigi projekton de TEJO financita de la Eŭropa Parlamento, spertas pri administrado de projektoj, ŝatus enspezi monon pere de tio kaj riĉigi viajn profesiajn spertojn? TEJO bezonas vian talenton!
#000026
Kompreneble, TEJO petos specialan atenton por lingva justeco kaj internacia komunikado. Kiel jam en 2016 kaj 2018 TEJO sendos tien tutan delegitaron! Tie ni okazigos esperantan rapidkurson, diskut-rondojn kaj programerojn en kunlaboro kun aliaj internaciaj kaj lokaj junularaj organizoj. Por tion plenumi ni ricevis subvencion de la Eŭropa Parlamento, kiu ĉeforganizos la eventon.
#000029
Se vi volas lerni pli pri EJO kaj pri la pasintaj aktivaĵoj de TEJO en 2016 kaj 2018, konsultu tiun ĉi prezenton.
#000030
Loĝanto en lando de Eŭropa Unio (EU);Inter 18 kaj 35 jaroj;Scipovo de ambaŭ Esperanto kaj la angla je munimume C1-nivelo;Kun tempo kaj disponeblo partatempe labori dum 3 monatoj (proksimume ekde la mezo de Marto ĝis la mezo de Junio 2023, la ekzaktaj komenc- kaj fin-datoj estos pridiskutataj dum la intervjuo);Kono de junularaj organizoj, kiel volontulo aŭ kiel dungito, aŭ alternative de civitanaj organizoj aŭ neregistaraj organizoj (NRO-oj); Sperto pri administrado de subvenciitaj projektoj, ekz. de programoj kiel Eŭropa Unio (EU) kiel Erasmus + k. s.;Sperto pri administrado de la rilatoj kun internaciaj institucioj, kiel Eŭropa Unio (EU); Kapablo labori en teamo kaj peti subtenon kiam necesas, kaj kun aliaj profesiuloj kaj volontuloj; Kapablo labori sendepende sen konstanta superrigardo; Scio aŭ intereso pri lingvopolitikaj temoj.
#000031
Administrado de projekto financita de la Eŭropa Parlamento;Administrado de la rilatoj kun la Eŭropa Parlamento; Kontrolado de limdatoj kaj kunordigo de taskoj laŭ ili; Librotenado de la projekto (buĝetado, fakturkolektado por la kasisto de TEJO, raportado al la Parlamentejo); Partopreni al la verkado kaj realigo de la agadplanoj bezonataj kadre de la projekto okazontaj dum la laborperiodo (agadplanoj pri komunikado kaj pri daŭripoveco);Subtenado de la teamo de TEJO por pretigi la partoprenon en EJO 2023 en Strasburgo en Junio 2023, kiel superrigado de la alvenoj kaj foriro de la partoprenantoj, tranoktejoj; Ĉeestado en EJO 2023 (alveno en Strasburgo unu tagon antaŭ la komenco kaj foriro unu tagon post la fino) kaj kunordigado de la TEJO-delegitaro surloke; Kunordigado de la surlokaj aktivaĵoj de TEJO dum EJO 2023;Proksima kunlaborado kun la estraro, la volontuloj kaj aliaj aktivuloj de TEJO.
#000033
La subvencio dediĉas 2850€ kiel rekompenson de projektmastrumisto por trimonata laboro. La detaloj pri la kontrakto kaj labordatoj estos priparolitaj dum la intervjuo.Subtenon de la Estrarano pri KER (Komisiono pri Eksteraj Rilatoj), la tuta KER-komisiono, kaj de via venonta EJO-teamo!Spertiĝon pri organizado de eventoj kaj aktivaĵoj, eŭropa agado kaj similaj fierindaĵoj por via vivresumo.
#000035
Por kandidatiĝi, bv. sendi vian motiviĝleteron retpoŝte kun vivresumo (ne nepre en Esperanto) al ĝis la 6-a de Marto 2023. Vi ankaŭ povas retpoŝti al tiu sama retadreso por pli da informoj.
#000036
TEJO instigas la kandidatiĝon de ĉiuj eblaj kandidatoj plenumantaj la kondiĉoj, sendepende de genro aŭ handikapeco. En tiu lasta kazo, bv. priskribi kiel via handikapo povas estigi specialajn bezonojn, kaj ni strebos trovi solvon por vi.
#000037
The post TEJO serĉas faciligantojn por ateliero pri lingvo pri seksismo en Francio (junio 2023) appeared first on Tutmonda Esperantista Junulara Organizo.
#000038
Ĉu vi estas juna eŭropano, entuziasmas pri politiko Eŭrop-nivele, spertas pri neformala edukado kaj dezirus trejni pri la ligo inter lingvo kaj seksismo ĉe la Eŭropa Parlamento, kie estos aliaj miloj da junuloj el la tuta kontinento? TEJO bezonas vian talenton!
#000039
Temos pri 3-hora programero kiu bezonigos 3 faciligantojn. La ekzakta dato kaj horo de la ateliero (aŭ la 9-an aŭ la 10-an de Junio) estos decidata en Marto, laŭ interkonsento inter la trejnistoj kaj Parlamentejo.
#000041
Kompreneble, TEJO petos specialan atenton por lingva justeco kaj internacia komunikado. Ĉar lingvaj rajtoj kaj justeco ne limigas al la simpla elekto de lingvo por komunikado, ni proponos tiun atelieron pri lingvoj kaj seksismo.
#000042
Kiuj estos la celoj de la programero kaj la rolo de la faciligantoj?
#000043
La celoj de la ateliero estos la subaj:
#000044
Konsciigi pri la efiko de ĉiutaga seksisma lingvo; Interŝanĝi opiniojn, sciojn kaj bonajn praktikojn; ebligi reciprokan lernadon inter la ĉeestantaj junuloj; Trejni junulojn pri parola genro-bazita perforto kaj diskriminacio; kiel vidi, malhelpi kaj batali ĝin; Enkonduki genro-neŭtralajn esprimojn uzeblajn en ĉiutaga komunikado; Igi tiun atelieron renkontiĝejon de junuloj, kiuj disvastigos la rezultojn en siaj lokaj komunumoj.
#000045
Antaŭvide partoprenos la trejnadon inter 30 kaj 50 junuloj (partoprenontoj de EJO) inter 18 kaj 30 jaraĝaj, kiuj anticipe aliĝos.
#000046
esti minumime 18-jaraĝa kaj aĝi malpli ol 36 je la 9-a de junio 2023;loĝi en Eŭropa lando (de Eŭropa Unio (EU) aŭ najbaraj landoj) kaj ne bezoni vizon por eniri Francion;preti aktive kunlabori por la sukcesa kunrealigo de EJO kaj ateliero dum la periodo antaŭ la evento kaj poste kontribui al la raportado pri la aktivaĵo;regi Esperanton almenaŭ je C1-nivelo, kiu estos la TEJO-teama laborlingvo;regi almenaŭ je C1-nivelo unu el la eblaj lingvoj de la seminario, kiu devas esti aŭ la angla, franca aŭ germana *;sperto pri neformala edukado, prerefe pri la temo de seksismo kaj socilingvistiko.
#000048
* La elekto de la laborlingvo dum la seminario estos elekto de la elektitaj kandidatoj kaj devos esti farita komence de la kreiĝo de la teamo.
#000049
Post plenumo de la subvenciaj kondiĉoj *, kompletan repagon de la alven- kaj reven-vojaĝkostoj al Strasburgo kaj partan repagon de surlokaj vivkostoj (manĝoj, publika transporto);Honorario je 300€;Senpagan tranokton en gastejo aŭ ĉe esperantistoj en Strasburgo kun aliaj teamanoj por la 3 necesaj noktoj al la ĉeestado de la evento, inklude la vojaĝtagoj (de la 8-a ĝis la 11-a de Junio);Eblon partopreni kaj kontribui al la organizado de EJO en internacia teamo;Spertiĝon pri neformala edukado, eŭropa agado kaj similaj fierindaĵoj por via vivresumo, TEJO provizos atestilon pri la liverado de la trejnado al la trejnistoj.
#000050
Por kandidatiĝi *, bv. sendi vian kandidatiĝon (en Esperanto) per retpoŝto kun vivresumo (ne nepre en Esperanto) al ĝis la 6-a de Marto 2023. Vi ankaŭ povas retpoŝti al tiu ĉi sama retadreso por pli da informoj.
#000051
* Laŭ la politiko de la Komisiono pri Aktivula Trejnado (AT) de TEJO ni prioritatigos kandidatiĝojn de personoj kiuj realigis ian Trejnado por Novaj Trejnistoj de TEJO aŭ/kaj oficiale estas en la teamo de TEJO-Trejnistoj.
#000052
Ĉu vi estas juna eŭropano, entuziasmas pri politiko Eŭrop-nivele kaj dezirus reprezenti Esperanton kaj TEJO-n ĉe la Eŭropa Parlamento, kie estos aliaj miloj da junuloj el la tuta kontinento? EJO 2023 estas la perfekta evento por vi!
#000054
Junaj, entuziasmaj kandidatoj estas serĉataj por partopreni la plej grandan junularan aranĝon de Eŭropo, kiu okazos la 9-an kaj 10-an de Junio 2023 en Strasburgo, Francio.
#000055
Kion vi ricevos kiel akceptita kandidato?
#000056
Post plenumo de la subvenciaj kondiĉoj *, repagon de la ir- kaj reven-vojaĝkostoj al Strasburgo kaj partan repagon de surlokaj vivokostoj (manĝo, transportado);Senpagan tranokton en gastejo aŭ ĉe esperantistoj en Strasburgo kun aliaj teamanoj por la 3 necesaj noktoj al la ĉeestado de la evento, inklude la vojaĝtagoj (de la 8-a ĝis la 11-a de Junio);Eblon partopreni kaj kontribui al la organizado de EJO en internacia teamo;Spertiĝon pri organizado de eventoj kaj aktivaĵoj, eŭropa agado kaj similaj fierindaĵoj por via vivresumo;Konsilojn kaj materialojn por plibonigi viajn kapablojn pri ekstera reprezentado kaj komunikado.
#000057
* La Parlamentejo postulas, ke ĉiuj subvenciitaj organizoj produktu kelkajn varbajn materialojn pri la evento (sociretejajn afiŝojn, videojn, diskonigado de ideoj kolektitaj kadre de la evento, informado pri la venontaj EU-balotoj, kaj tiel plu). Repago al TEJO kaj al partoprenontoj okazos nur post plenumo de la kondiĉoj de la Parlamentejo.
#000058
Jen la ecoj de la kandidatoj:
#000059
esti almenaŭ 18-jaraĝa kaj maksimume 35-jaraĝa je la 9-a de Junio 2023;loĝi en Eŭropa lando (de Eŭropa Unio (EU) aŭ najbaraj landoj) kaj ne bezoni vizon por eniri Francion;esti memstara, sociema, tolerema, vojaĝe sendependa kaj malferma;preti aktive kunlabori por la sukcesa kunrealigo de EJO dum la periodo antaŭ la evento aŭ preti alpreni respondecojn en nia budo kaj deĵori surloke;regi Esperanton almenaŭ je B2-nivelo, kiu estos la TEJO-teama laborlingvo, aŭ se vi estas novulo, preti signife plibonigi ĝin ĝis la komenco de la evento;regi la anglan almenaŭ je B2-nivelo por interagi inter la aliaj eventanoj; regado de aliaj lingvoj estos kompreneblege pluso;emo spertiĝi pri ekstera reprezentado pere de la kurso pri eksteraj rilatoj de TEJO, kies kompletigo antaŭ la evento estos necesa;povi partopreni la tutan eventon (9-a kaj 10-a de Junio), kun nepra alveno unu tagon pli frue kaj revenon unu tagon poste (ekde la 8-a ĝis la 11-a de Junio).
#000060
La elektitoj devos membriĝi en TEJO kiel individua membro dum 2023.
#000061
Dum la elektada procedo, ni atentos pri genra kaj landa egaleco ene de la onta teamo.
#000062
TEJO instigas la kandidatiĝon de ĉiuj eblaj kandidatoj plenumantaj la kondiĉoj, sendepende de genro aŭ handikapeco. Se handikapon vi, bv. priskibi (en la lasta demando de la formularo) kiel ĝi povas estigi specialajn bezonojn, kaj ni strebos trovi solvon por vi.
#000063
Ĉu vi volas influi la Eŭropan politikon kaj reprezenti TEJO-n kune kun grupo de esperantistaj entuziasmuloj el tuta Eŭropo?
#000064
Se jes, plenigu tiun ĉi aliĝilon ĝis la 6-a de Marto 2023. Vi aldone povas kunsendi vivresumon (ne nepre en Esperanto), kaze ke vi disponas ĝin, al .
#000065
Ne hezitu peti pli da informoj al , se vi tion bezonas.
#000066
La Komisiono pri Scienco kaj la Interesgrupo pri Daŭripoveco de TEJO lanĉas novan projekton cele al la diskonigo al esperantistoj de la nuna situacio kaj evoluo de klimatŝanĝo el scienca vidpunkto.
#000068
La unua ŝtupo de tiu mezlongtempa projekto konsistos el kunlabora tradukado en Esperanton de grava raporto pri la temo, nome la Sinteza Raporto pri Klimatŝanĝo de la Interregistara Spertularo pri Klimata Ŝanĝo (ISKŜ – IPCC en kelkaj aliaj lingvoj –) de Unuiĝintaj Nacioj. Tiu raporto, baldaŭ eldonota en la ses oficialaj lingvoj de UN, sinteze kaj resume prezentos la ĝisdatajn sciencajn sciojn de la homaro pri la kaŭzoj, konsekvencoj, stato kaj evoluo de klimatŝanĝo. Ĝin verkas pli-malpli ĉiun jardekon teamo de centoj da scientistoj el la tuta mondo, kaj ĝi estas tia, ke ĝi povas esti facile komprenita ankaŭ de ne-sciencistoj.
#000069
El tiuj oficialaj versioj de la dokumento, grupo de entuziasmaj junuloj ellaboros, ekde marto 2023, tradukitan version en Esperanto. Por fari tion, la laborgrupo interalie devos prepari internan interkonsentitan fakan terminaron por uzi dum la traduka procezo, kaj labori teame per disdivido de taskoj laŭ la disponeblo, konoj kaj situacio de la partoprenontoj. Je la fino, necesos provlegoj de la dokumento fare de spertaj esperantistoj. La projekto ne havas antaŭdifinitajn limdatojn, sed ĝi daŭros almenaŭ dum la nuntempa mandato.
#000070
La prezento de tiu nova laborgrupo okazis dum Retoso 2022.
#000071
La celoj de la projekto estos:
#000072
Disponigi al esperantistoj la konkludojn de tiu grava raporto pri la nuna situacio kaj evoluo de klimatŝanĝo.Impulsi kunlaboran kaj teaman agadon en TEJO.Spertiĝi pri faka tradukado, kaj uzi ĝin kiel ilon je la servo de klimatkriza komunikado.Spertiĝi pri la nuna situacio de klimatŝanĝo.Je la fino, ekhavi novan materialon por ontaj aktivaĵoj rilataj al klimata ŝanĝo.Utiligi Esperanton kiel lingvon taŭgan por informi pri aferoj kiuj koncernas la tutan mondon.
#000073
Bonvenas en tiu laborgrupo iu ajn membro de TEJO kiu interesiĝas pri tradukado aŭ pri klimatŝanĝo, kaj kiu pretas aktive kontribui en ĝi. Rajtas aliĝi ankaŭ tiuj ne-membroj de TEJO kiuj, pro specifa sperto aŭ fono, povas oferi utilan helpon en la taskoj de la laborgrupo.
#000074
Uzu la jenan formularon por aliĝi kaj indiki kiamaniere vi pretus kontribui: bit.ly/laborgrupo-tradukado
#000075
Aliĝu por kunlerni kaj kontribui al klimatŝanĝa komunikado en Esperantujo!
#000076
Ĉiu, kiu interesiĝas pri diversaj aspektoj de daŭripoveco (de nia organizo kaj pli ĝenerale) kaj ŝatus kontribui al agado de la Laborgrupo pri Daŭripoveco, estas bonvena aliĝi ankaŭ al ties Telegramgrupo – Daŭripova Teamo de TEJO.
#000077
La IJK 2023 okazos de la 5-a ĝis la 12-a de aŭgusto 2023 en Lignano Sabbiadoro, Italio.
#000080
Dank’ al la Fonduso eblas parte kovri vojaĝkostojn laŭ plej malmultekosta maniero (la gajnintoj ricevos ĝis 80 % de ĉiuj vojaĝkostoj), la loĝadon en la plej malmultekosta kategorio dum 7 tagoj kaj la programkotizon.
#000081
La limdato por kandidatiĝi estas la 21-a de februaro 2023.
#000082
La Estraro elektos la gajnintojn kaj anoncos ilin komence de marto 2023.
#000083
Vi estas individua membro de TEJO en 2023Vi pretas ricevi kaj realigi taskojn de TEJO dum kaj post IJK (la taskoj estas interkonsentotaj kun la TEJO-estraro)Vi ĉeestos la tutan IJK-n (ĉiujn tagojn de la kongreso)Vi estas je via unua eksterlanda IJK – AŬ – vi aktive agas en TEJO
#000085
Vi aĝas malpli ol 30 jarojBona regado de Esperanto, laŭeble pruvita per atestilojAktivado en landa aŭ loka organizoNeeblo alimaniere financi la partoprenon en la kongresoIniciatemo kaj kapablo memstare kontribui al la programo kaj/aŭ helpi en la organizado
#000087
Homoj de la tuta mondo rajtas kandidatiĝi por la konkurso.
#000088
Plenigu detale la formularon (en formato .doc)Kunsendu ankaŭ referencan leteron de minumume 1 individua membro de TEJO kaj vian motiviĝleteron
#000089
Aliaj aldonaj dokumentoj (pliaj atestiloj, CV, ktp.) estas bonvenaj.
#000090
Via kandidatiĝo povas esti sendita retpoŝte al kaj (prefere, sendu ĉiujn dokumentojn en la sama retmesaĝo). Alternative, vi povas ankaŭ sendi ĝin paperpoŝte al la Centra Oficejo (vidu la adreson sube) kun la indiko “TEJO – partoprenu IJK-n.” La poŝto devas alveni al ni plej malfrue la 21-an de februaro 2023, do se vi elektas kandidatiĝi ĉi tiel, nepre sendu vian kandidatiĝon sufiĉe anticipe.
#000091
Ni kune laboru por fari la IJK-n pli tutmonda kaj alirebla. Se vi volas helpi la junulojn partopreni la IJK-n, bonvolu konsideri donaci al la fonduso “Partoprenu IJK-n”. Kontaktu por scii, kiel realigi donacon.
#000092
Ne hezitu kontakti se vi havas demandojn. Ĝis baldaŭ en Italio!
#000095
Por festi kune la Zamenhofan Tagon, la naskiĝtagon de la iniciatoro de Esperanto L. L. Zamenhof, TEJO volas krei filmeton kun kontribuoj de esperantistoj el la tuta mondo. Ni invitas vin partopreni!
#000097
La temo ĉi-jare estas “Bonaj Novaĵoj”.
#000098
Pro tio, ni ŝatus, ke vi kundividu tiajn atingojn kun la tuta mondo.
#000100
Ĉu vi sukcesis en grava ekzameno? Ĉu vi edziniĝis? Ĉu vi havis infanon kaj ĝi volas saluti Esperantujon por unua fojo? Ĉu vi lernis ĵonglumi? Ĉu vi revidis amikon, kiun vi ne vidis de longe?
#000101
Ĉu vi ankaŭ volas kundividi asociajn atingojn? Vi nepre devas fari! Se via asocio estis ĵus kreita aŭ ĵus akceptita kiel parto de TEJO, rakontu al la Mondo. Se vi okazigis eventon sukcese, se via klubo kreskiĝis, se vi akceptis volontulojn... Rakontu al Esperantujo!
#000102
Faru filmeton kaj rakontu al ni!
#000103
Se vi volas, vi povas ankaŭ rakonti pri tio, kiel vi festos la Zamenhofan tagon kaj sendi viajn bondezirojn.
#000104
La filmetoj, kiujn vi sendos estos kunmetitaj en granda video, kiun ni publikigos okaze de la Zamenhofa Tago. Ni disvastigos ĝin en ĉiuj niaj sociaj retejoj, por ke ĝi atingu kiel eble plej multe da homoj, kaj ĝi estos projekciita en Esperanto-kluboj kaj dum Esperanto-aranĝoj tra la mondo.
#000105
1- Registru filmeton en Esperanto kun via mesaĝo. La video estu horizontala kaj daŭru maksimume 30 sekundojn.
#000106
2- Alŝutu la filmeton al via preferata reta servo (Google Drive, Wetransfer, ktp.)
#000107
Se por iu kialo vi ne sukcesas sendi vian videon tiel, skribu al aŭ en Telegram al @manuguaroa
#000109
Kiam ni ricevos vian filmeton, ni sendos al vi konfirmon. Se vi ne ricevas konfirmmesaĝon ene de kelkaj tagoj, kontaktu nin denove!
#000110
Limdato por sendi viajn videojn estas la 10-a de decembro 2022.
#000111
Ĉiuj rajtas kontribui, sendepende de aĝo, devenlando aŭ membreco en TEJO. La nura kondiĉo estas ke en via filmeto vi parolu en Esperanto!
#000113